Любая вайна - гэта трагедыя, і гэтая вайна стала катастрофай для беларускіх зямель, якія апынуліся ў эпіцэнтры гэтай вайны на тры доўгія гады. Каля васьмісот тысяч нашых суайчыннікаў былі мабілізаваны ў дзеючую армію, кожны восьмы з іх загінуў на гэтай вайне. З 1915 па 1918 год праз нашу краіну праходзіла лінія Расійска-Германскага фронту. Перад гэтым ужо ў 1914 годзе з'явіліся першыя бежанцы, якія адыходзілі з тэрыторыі Рускай Польшчы. Кампанія па высяленню ўглыб Расійскай імперыі закранула і Нясвіж.